Sissel Kyrkjebø

Sissel Kyrkjebø (født 24. juni 1969 i Bergen), eller bare Sissel som hun nå bruker som artistnavn, er en norsk sanger innen pop- og folkemusikk, klassisk musikk og salmer. Kyrkjebø fikk sitt nasjonale gjennombrudd da hun opptrådte i pausen i Eurovision Song Contest i Bergen i 1986, og et nytt gjennombrudd da hun sang «Olympiahymnen» under åpningsseremonien i Vinter-OL på Lillehammer i 1994. 
Kyrkjebø har sunget duetter med artister som Plácido Domingo, Charles Aznavour, José Carreras, Neil Sedaka, Brian May, Bryn Terfel, Josh Groban, Diana Krall, Russell Watson, Dee Dee Bridgewater og Mario Frangoulis. Hun har også deltatt på Titanic-soundtracket i 1997 og turnert med det irske bandet The Chieftains. I 1997 sang hun også duett med Warren G på sangen «Prince Igor», som tok seg inn på singellister i en rekke land. Kyrkjebø synger hovedsakelig på norsk og engelsk, og har også sunget sanger på svensk, dansk, irsk, italiensk, fransk, russisk, islandsk, færøysk, tysk, napolitansk, catalansk, maori, japansk, latin og spansk.Hun er en av få norske artister som er blitt nominert til en Grammy-pris. Hun ble i 2007 nominert i to kategorier sammen med Mormon Tabernacle Choir på albumet Spirit of the Season. Sissel har solgt over 10 millioner soloplater, i tillegg kommer singler, soundtracks og andre album hvor hun har deltatt som gjesteartist. I tillegg til Norge har hennes album solgt godt i land som Sverige, Danmark, USA og Japan. Hun og Odd Nordstoga er de eneste norske artistene som har solgt et album til elleve ganger platina, for albumet Strålande jul fra 2009.


== Bakgrunn ==

Kyrkjebø sang i barnekor fra hun var ni år gammel, og som elleveåring vant hun sin første lokale talentkonkurranse. Hun ble påvirket av ulike musikksjangere. Foreldrene var interessert i countrymusikk og klassisk musikk, og brødrenes interesse for rock påvirket henne også. Senere har Kyrkjebø uttalt at en sanger som Barbara Streisand var til stor inspirasjon.Hun gikk på økonomisk gymnas (handelsgymnaset i Bergen). Hun har ikke sangutdanning. Kyrkjebø uttalte selv at hun ikke øvet bevisst og planmessig, men at hun lyttet mye til kvinnelige vokalister.


== Karriere ==
Hun var med i barnekoret i allsangprogrammet Syng med oss på NRK fra første sending i desember 1980. Syng med oss hadde et tradisjonelt og norsk preg, og NRK var på den tiden den eneste fjernsynskanalen i Norge. I 1983 ble hun solist, og det ble gitt ut en LP-plate med Rune Larsen, som oppdaget henne og senere ble hennes manager. I 1983 opptrådte hun for første gang på TV i barneprogrammet Halvsju, hvor hun sang Barbra Streisands «Evergreen». Ifølge Rune Larsen var fremføringen så bra at noen trodde hun mimet til Streisands original. I 1984 sang Kyrkjebø solo på TV flere ganger. Hun opptrådte hos Odd Grythe i Husker du?, hvor hun sang to gamle slagere: «Barndomshjemmet» og «Sukiyaki».Hun fremførte «Å Vestland, Vestland» første gang på fjernsyn 20. januar 1985. Den var på hennes første soloalbum og ble hennes signaturlåt.I 1986 opptrådte Kyrkjebø i pausen under Eurovision Song Contest, som ble arrangert i Grieghallen i Bergen (etter at Norges bidrag vant året før). Hun fremførte blant annet «Udsigter fra Ulrikken» (også kjent som «Bergensiana» eller «Nystemten») fra scenen akkompagnert av symfoniorkesteret. Hennes opptreden var overraskende, vakte stor oppsikt og ble hennes gjennombrudd. Rune Larsen kalte det et magisk øyeblikk i Kyrkjebøs karriere. I tråd med tradisjonen i Bergen reiste bergenserne seg da «Nystemten» ble fremført, til forvirring for tilreisende og utlendinger. Før hun kom på scenen ble det vist opptak fra forskjellige steder i Bergen med bergenske sanger på lydsporet.Hennes første album – Sissel – ble utgitt i 1986, og hun ble kåret til Årets spellemann under Spellemannprisen 1986 og «Årets navn» av avisen Dagbladet. I VGs avstemning om årets artist 1986 fikk hun 45 % av stemmene, mot a-has 10 %. Hun lå på Norsktoppen med sanger som «Å Vestland, Vestland» og «Kjærlighet». Kyrkjebø medvirket også i Kanal 1 på norsk fjernsyn hvor hun sang «You Don't Bring Me Flowers». I 1987 ble juleplaten Glade jul med flere tradisjonelle julesanger. Albumet solgte over 500 000 eksemplarer og var tidenes mestselgende album i Norge, foran hennes egen debutplate Sissel. De to utgivelsene lå henholdsvis 9 og 23 uker på albumlista. Glade jul ble innspilt i Grieghallene med Bergen Filharmoniske Orkester dirigert av Egil Monn Iversen. Albumet Sissel solgte 100.000 eksemplarer i løpet av de fem første dagene. Innen utgangen av året var det solgt 360.000 kopier av albumet og hadde da gått forbi Åge Aleksandersens tidligere rekord med Leva livet.. Albumet ble lansert få dager før TV-aksjonen i 19. oktober 1986 der hun etter planen skulle opptre og hun skulle opptre på TV fredag 17. oktober.Høsten 1988 spilte hun Maria von Trapp i en oppsetning av Sound of Music i Oslo. Senere spilte hun samme rolle i Bergen. I 1992 sang Kyrkjebø under avslutningsseremonien for Vinter-OL i 1992 i Albertville, og 21. august 1993 ble hun gift med den danske artisten Eddie Skoller. Kyrkjebø flyttet til Danmark og bosatte seg utenfor København. Ekteskapet oppløst i 2004. I 2013 giftet hun seg med Ernst Ravnaas. Paret er bosatt i Oslo.I 1994 opptrådte Kyrkjebø under både åpnings- og avslutningsseremonien for Vinter-OL på Lillehammer. Hun fremførte der OL-hymnen. Opprinnelig hadde ikke Bentein Baardson planlagt å bruke Kyrkjebø, men ga etter for presset som oppsto da planen ble kjent. Hun medvirket på samme måte under paralympics samme år.Den kjente tenoren Plácido Domingo oppholdt seg i Norge under OL, og kom tilfeldigvis over Kyrkjebøs tidligere album. Han kontaktet henne, og neste dag spilte de inn «Fire in Your Heart», en engelsk versjon av «Se ilden lyse». Domingo inviterte Kyrkjebø og den franske sangeren Charles Aznavour til å delta i hans årlige julekonsert i Wien, en konsert som ble sendt på TV-kanaler over hele Europa, og som også ble gitt ut på CD.

I 1997 turnerte Kyrkjebø med den irske gruppen The Chieftains i USA. De opptrådte blant annet på The Late Show med David Letterman. Sommeren dette året var hun med på innspillingen av musikken til filmen Titanic. Filmmusikken ble solgt i 24 millioner eksemplarer. Også i 1998 var hun gjest hos Letterman og var sammen med Sondre Lerche eneste nordmann som gjestet programmet flere ganger. Begge opptredenene var på St. Patricks-dagen. I 1997 spilte hun inn sangen «Prince Igor» sammen med den amerikanske rapperen Warren G for albumet The Rapsody Overture: Hip Hop Meets Classic. 
I 2000 kom Sissels soloalbum All Good Things som ble en stor suksess. Samme året hadde hun en av rollene i den danske suksessfilmen Flyvende Farmor. Her spiller Sissel en tømmerhugger og synger også sangen «Himlen Over Himmelbjerget» i filmen. I 2003 kom albumet My Heart, og året etter ble albumet gitt ut i ny drakt i både USA og Japan. Oppfølgeralbumet Into Paradise kom i 2006 og ble i tillegg til USA og Japan også lansert i Storbritannia. Julen 2006 var Kyrkjebø gjestevokalist på The Mormon Tabernacle Choirs årlige julekonsert i Salt Lake City i USA. Denne konserten ble gitt ut på CD og DVD i 2007. Albumet toppet Billboard-lista samme året og ble nominert til en Grammy-pris. 
I 2010 utga Sissel Kyrkjebø platen Til deg på Universal Music. Året etter kom hun ut på frimerke 16. september 2011, da Posten utga en serie med fire frimerker med tema «Norsk populærmusikk III – Kvinnelige artister». Sissel tok i årene 2011–2013 en lang pause fra rampelyset for å prioritere mer tid hjemme med sine to døtre. Hun flyttet tilbake til Norge og bosatte seg i Oslo. Julen 2013 kom hun tilbake med julekonserten Sissels jul, som var en blanding av nordiske julesanger og amerikanske gospellåter. I september 2014 opptrådte Sissel med den greske tenoren Mario Frangoulis på Herod Atticus i Athen, Hellas. I desember samme året turnerte hun Norge og Sverige med Sissels jul.


== Diskografi ==


=== Soloplater ===
Til deg (2010) – Svensk utgave
Til deg (15. november 2010)
Strålande Jul (2009); med Odd Nordstoga
Northern Lights (2007) – USA-utgave
De beste, 1986–2006 (2006) – Nordisk utgave
Into Paradise (2006) – USA-utgave
Into Paradise (2006) – Britisk utgave
Into Paradise (2006) – Japansk utgave
Nordisk Vinternatt (2005)
My Heart (2003) – USA-utgave
My Heart (2003) – Japansk utgave
My Heart (2003)
Sissel in Symphony (2001) – Japansk utgave
Sissel in Symphony (2001)
All Good Things (2000) – Internasjonal utgave
All Good Things (2000)
The Best of Sissel (2000) – Japansk utgave
Fire In Your Heart (1998) – Japansk utgave
Deep Within My Soul (1994) – Britisk utgave
Innerst i sjelen (1994)
Vestland, Vestland (1993) – Japansk utgave
Gift of Love (1992)
Amazing Grace (1991) – Japansk utgave
Soria Moria (1989)
Stilla Natt (1987) – Svensk utgave
Glade Jul (1987)
Sissel (1987) – Dansk utgave
Sissel (1987) – Svensk utgave
Sissel (1986)


=== Singler ===
Sissel – Velkommen hjem (1 spor – promotion) (2010)
Forente artister – Venn (2005)
Sissel – O tysta ensamhet (1 spor – promotion) (2005)
Peter Jöback og Sissel Kyrkjebø – Gå inte förbi (2003)
Sissel – Wait a While/Someone Like You (2003) USA-utgave
Sissel – Can't Go Back/All Good Things (2003) USA-utgave
Sissel – Carrier Of A Secret/Molde Canticle(Live)/Where The Lost Ones Go(Live) (2003)
Sissel – In Symphony (4 spor – Promotion) (2001)
Sort Sol featuring Sissel – Elia Rising (1 spor – Promotion) (2001)
Sissel – Better Off Alone (1 spor – Promotion) (2000)
Espen Lind – Life Is Good/Where The Lost Ones Go ft. Sissel (3 spor – 2000)
Sissel og Espen Lind – Where The Lost Ones Go/One Day/Molde Canticle (2000)
Sissel – One Day (1 spor – Promotion) (2000)
Sissel featuring Zamphir – Summer Snow/Seven Angels (2000) – Japansk utgave
Sissel featuring Zamphir – Summer Snow/Seven Angels (4 spor – 2000)
Diverse artister – Nu tändas tusen juleljus (fra Julekonserten 10 år) (1999)
Sissel – The Rose (fra Titanic) (1998)
Warren G & Sissel  – Prince Igor (6 spor – 1998)
Sissel – Mitt Hjerte Alltid Vanker (1 spor – Promotion) (1995)
Sissel & Placido Domingo & Charles Aznavour – Christmas In Vienna III (3 spor – Promotion) (1995)
Sissel – Eg Veit I Himmerik Ei Borg/Våkn Opp/Eg Veit I Himmerik Ei Borg(Re-mix) (1995)
Sissel – Våkn Opp Min Sjel/Frøet (1994) – Japansk utgave
Sissel – Fire In Your Heart/Here, There And Everywhere (1994) – Japansk
Sissel – Fire In Your Heart/Gift Of Love/Se Ilden Lyse (Solo) (1994) – Internasjonal utgave
Sissel & Placido Domingo – Fire In Your Heart/Se Ilden Lyse/Gift Of Love (1994)
Sissel – Se Ilden Lyse/Fire In Your Heart (1994)
Sissel – Imagine (1994) – Japansk utgave
Sissel – Innerst I Sjelen (1 spor – Promotion) (1994)
Sissel – Imagine (1993)
Sissel featuring Neil Sedaka – Breaking Up Is Hard To Do (4 spor – 1993)
Sissel – Need I Say More/If (1992)
Sissel – Gift Of Love/Breakaway (1992)
Sissel – Pokarekare Ana/Amazing Grace (1989) – (Vinyl)
Sissel – Har en dröm/Jag ser (1988) – Svensk utgave (Vinyl)
Sissel og Sigvart Dagsland – Folket som danser (1987) – (Vinyl)
Sissel – Kärleken/Vem (1987) – Svensk utgave (Vinyl)
Sissel og Sebastian – Vårvise/Summertime (1987) – Dansk utgave (Vinyl)
Diverse artister – Peace On Earth (1987) – Dansk utgave (Vinyl)


=== Juleplater ===
Christmas in Moscow - med Plácido Domingo og José Carreras (2014)
Strålande jul – med Odd Nordstoga (2009)
Spirit of the Season – med Mormonkoret (2007)
Silent Night: A Christmas in Rome – med The Chieftains (1999)
Julekonserten 10 år (1999)
Julekonserten (1996)
Christmas in Vienna III – med Plácido Domingo og Charles Aznavour (1995)
Vienna Noël – amerikansk utgave av Christmas in Vienna III
Julen är här – med Tommy Körberg (1989)
Stilla Natt – på Svensk (1987)
Glade Jul (1987)


=== Filmmusikk ===
Lord of the Rings/The Complete Recordings/The Return of the King (2007)
37 1/2 (2005)
Vanity Fair (2004)
The Forsyte Saga (2002)
Evelyn (2002)
Flyvende Farmor (2001)
Summer Snow (2000)
Back to Titanic (1998)
Long Journey Home – med The Chieftains (1998)
Titanic (1997)
The Adventures of Pinocchio (1996)
Disneys Den lille havfruen (1990) – stemme til Ariel på de norske, svenske og danske utgavene
Drømmeslottet (1986)


=== Andre utgivelser ===
Mormon Tabernacle Choir & Friends med Mormonkoret (2017). Sissel er med på spor 8: «Vitae Lux»
Homeward Bound med Bryn Terfel (2013). Sissel er med på spor 5 og 18: «Shall We Gather At The River» og «Give Me My Song»
Desemberstemninger med Ole Edvard Antonsen (2009). Sissel er med på spor 8: «Whence is That Goodly Fragrance Flowing?»
Kokfesk & Ballader med Trygve Hoff (2008).
Venn med Forente Artister (2005). Sissel er med på spor 1 og 8: «Venn» og «Sarah's Song»
Bryn Terfel Sings Favorites med Bryn Terfel (2003). Sissel er med på spor 10: «Ave Maria»
José Carreras Gala 2002 med Plácido Domingo. (2002) Sissel er med på spor 15: «Ave Maria»
Sacred Songs med Plácido Domingo (2002). Sissel er med på spor 1 og 8: «Ave Maria» og «Bist Du bei mir»
Handsfree med Proffene (2001). Sissel er med på spor 4: «Vinterbarn»
Snakecharmer med Sort Sol (2001). Sissel er med på spor 6: «Elia Rising»
Tears of Stone med The Chieftains (1999). Sissel er med på spor 12: «Siuil A Run»
Everything Must Change med Gli Scapoli (1998). Sissel er med på spor 8: «Bacchianas Brasileiras»
The Rapsody Overture med Warren G (1998). Sissel er med på spor 6: «Prince Igor»
I godt lag med Sigmund Groven (1996). Sissel er med på spor 29: «Vil du vekke tonen min»
Røtter med Rune Larsen (1992). Sissel er med på spor 3: «Things»
Live med Oslo Gospel Choir (1990). Sissel er med på spor 5, 10 og 12: «What Child Is This», «Pie Jesu» og «My Tribute»
Vend ryggen til '90 med Artister for «Vend ryggen til '90» (1990). Sissel er med på spor 1 og 4: «Mellom himmel og jord» og «Blod i brann»
Et eventyr med Sebastian (1989). Sissel er med på spor 28: «Grænseløs»
Seculum Seculi med Sigvart Dagsland (1988). Sissel er med på spor 10: «Folket som danser»
På Vulkaner med Sebastian (1987). Sissel er med på spor 2: «Vårvise»
Peace On Earth med Diverse artister (1986). Sissel er med på spor 1: «Peace On Earth»
Syng med oss – 43 Glade Melodier med Syng med oss (1986, kun på kassett/lp). Sissel er med på «Roser i Picardy», «Vår løynde strand», «Hvite roser fra Athen», «Ei verd som er vår», «Når solen går ned», «Sukyaki», «Ung Åslaug» og «Udsigt fra Fløien»
Gammelpopens venner 2 med Rune Larsen og Helge Nilsen (1984, kun på kassett). Sissel er med på «If You Love Me»
Syng med Oss med Syng med oss (1983, kun på kassett/lp). Sissel er med på spor 4, 7 og 8: «Barndomshjemmet», «En deilig dag» og «Minne»


=== DVD ===
Sissel: Northern Lights (2007)
Christmas med The Mormon Tabernacle Choir and Sissel (2007)
The European Divas – Frostroses (2007)
Into Paradise – Live from Dalhalla (2006)
Sissel in Symphony: Med Kringkastingsorkestret og venner (2001) (kun utgitt som bonus-DVD på Nordisk Vinternatt CD (2005))
Peter Jöback: Jag kommer hem igen till jul – Live från Cirkus (2004)
Gullars - Og barndommen fortsetter (2004)
Torsdagsklubben: Høydepunkter + innslag aldri vist før (2003)
Sissel in Concert: All Good Things (2003) – USA-utgave
Flyvende farmor (2001)
Christmas in Vienna III (1995) (kun på VHS)
Chess in Concert (Skellefteå 1989)


=== Musikkvideoer ===
Frostroses (med European Divas) (2007)
Venn (med Forente artister) (2005)
Gå inte förbi (med Peter Jöback) (2003)
Carrier of a Secret (2002)
Can't Go Back (2002)
Where The Lost Ones Go (med Espen Lind) (2001)
Prince Igor (med Warren G) (1997)
Fire In Your Heart (med Plácido Domingo) (1994)
Se ilden lyse (1994)
The Gift Of Love (1992)
Mellom himmel og jord (med Artister for «Vend ryggen til '90») (1990)
Soria Moria (1989)
Seterjentens søndag (med Arve Tellefsen) (1989)
Se over fjellet (1989)
Har en dröm (1987)


== Utmerkelser ==
Gammleng-prisen i åpen klasse i 2011
Nominert til Peer Gynt-prisen 2010
Beste kvinnelige artist i NRKs underholdningsprogram Topp 10 i 2007
Juryens hederspris under Spellemannprisen 2006
Ridder 1. klasse av St. Olavs Orden (2. februar 2006)
«Årets navn» i 1986 av Dagbladet
Årets spellemann under Spellemannprisen 1986


== Se også ==
Liste over sanger av Sissel Kyrkjebø


== Referanser ==


== Eksterne lenker ==
(en) Offisielt nettsted 
(en) Sissel Kyrkjebø – kategori av bilder, video eller lyd på Commons 
(en) Sissel på «A Perfect Day» av Carrie Jacobs-Bond (1862-1946)
(en) Sissel Kyrkjebø på Internet Movie Database 
(no) Sissel Kyrkjebø hos Filmfront 
(sv) Sissel Kyrkjebø i Svensk Filmdatabas 
(da) Sissel Kyrkjebø på Filmdatabasen 
(da) Sissel Kyrkjebø på danskefilm.dk 
(da) Sissel Kyrkjebø på danskfilmogtv.dk 
(en) Sissel Kyrkjebø på AllMovie 
(en) Sissel Kyrkjebø hos Rotten Tomatoes 
(en) Sissel Kyrkjebø hos The Movie Database 
(da) Sissel Kyrkjebø hos danskefilmstemmer.dk 
(en) Sissel Kyrkjebø på Apple Music 
(en) Sissel Kyrkjebø på Discogs 
(en) Sissel Kyrkjebø på MusicBrainz 
(en) Sissel Kyrkjebø på MusicBrainz 
(en) Sissel Kyrkjebø på SoundCloud 
(en) Sissel Kyrkjebø på Spotify 
(en) Sissel Kyrkjebø på Songkick 
(en) Sissel Kyrkjebø på Last.fm 
(no) Sissel Kyrkjebø på Rockipedia 
(en) Sissel Kyrkjebø på Genius — sangtekster 
Sissel Kyrkjebø på Twitter 
Sissel Kyrkjebø på Facebook 
Sissel Kyrkjebø på Instagram 
Sissel Kyrkjebø på YouTube